خالده ضيا

خالده ضیا ( بنګالي : খালেদা জিয়া) ( په ۱۵ اګست ۱۹۴۵ په بنګله دېش کې زېږېدلې) یوه بنګله دېشۍ سیاستواله ده. نوموړې له ۱۹۹۱ تر ۱۹۹۶ او بیا له ۲۰۰۱ تر ۲۰۰۶ پورې د بنګله دېش لومړۍ وزیره وه.

خالده ضيا د بنګله دېش د محافظه کار ګوند مشري کوله، چې د مرکزي ښي اړخ ګوند ګڼل کیږي، په داسې حال کې چې د هغې اصلي سیالې شيخ حسينه د مرکزي کیڼ ګوند عوامي لیګ مشري کوله، چې لېبرال او سیکولر نظرونه لري. غیبت سیاستمداران به سود سیاستمداران  دیپلماسی ایرانی، ۱۳ شهریور ۱۳۸۶. بازدید: اوت ۲۰۱۱.

 سياسي ژوند 
د جنرال ضیاء الرحمن  له ترور سره سم په ۱۹۸۱ زېږديز کال، خالده ضيا د سياست ډګر ته راننوته او د بنګله دېش ملتپال ګوند مشري يې په لاس کې واخيسته. ټولټاکنو ته د زمينې برابرېدو سره سم يې د ۱۹۹۱زېږديز کال د فېبرورۍ مياشتې ټاکنو کې د بنګله دېش ملتپال ګوند له لوري ونډه واخيسته، چې د پارلمان زياتره څوکۍ د دوی ګوند وګټلې او د بنګله دېش په تاريخ کې د لومړنۍ ښځينه لومړۍ وزيرې په توګه يې د بنګله دېش له پارلمانه  د باور رايه واخيسته.همشهری آن‌لاین، به نقل از بی‌بی‌سی: خالده ضیا. بازدید: سپتامبر ۲۰۱۱.

دغه ګوند د ۱۹۹۶ کال د ټاکنو په بل پړاو کې د پام وړ بریا تر لاسه کړه او مېرمن ضیا بیا د لومړۍ وزيرې په توګه وګمارل شوه. همشهری آن‌لاین، به نقل از بی‌بی‌سی: خالده ضیا. بازدید: سپتامبر ۲۰۱۱.

خالده ضیا د ۲۰۰۶ کال په ډېسمبر میاشت کې د دغه هېواد د ملتپال ګوند له مشرې لېرې شوه. دا اقدام په داسې حال کې وشو چې د بنګله دېش ملي ګوند کې د خالده ضیا د پلویانو او اصلاح غوښتونکو تر منځ سخت اختلافات رامنځ ته شول. د بنګله دېش د مالیې پخوانی وزیر چې د دغه هېواد د ملتپال ګوند له مخالفانو څخه دی، اعلان وکړ چې د خالده ضیا په غیاب کې د هغې د کفيل په توګه ټاکل شوی دی. په ورته وخت کې خالده ضیا او د هغې زوی عرفات رحمان د اختلاس په تور ونیول شول. روزنامه کیهان> شماره ۱۸۹۳۷ ۹/۸/۸۶> صفحه ۱۶ (اخبار خارجی).

خالده ضيا د اختلاس، مالي فساد او له واکه د ناوړه استفادې په تور زندان ته ولېږل شوه، په داسې حال کې چې د عوامي ليګ ګوند مشره او د خالده ضيا سخته سياله مېرمن شيخ حسينه واجد هم له ورته برخليک سره مخ شوه. دواړو ادعا کوله چې تورونه يې سیاسي انګېزه لري او هیڅ قانوني بنسټ نه لري. دیپلماسی ایرانی، ۱۳ شهریور ۱۳۸۶. بازدید: اوت ۲۰۱۱.

د دغو دوو ګوندونو ترمنځ شخړه چې د بنګله دېش په سیاسي ډګر کې تر ټولو معتبر ګوندونه ګڼل کېږي، د دې لامل شو چې پوځ د انتقالي حکومت ملاتړ وکړي او په بنګله دېش کې پر ټولو سیاسي فعالیتونو بندیز ولګوي. همان.

 سرچينې 

 http://en.wikipedia.org/wiki/Khaleda_Zia

وېشنيزه:1946 زېږېدنې
وېشنيزه:1945 زېږېدنې